Brugen af udenlandsk arbejdskraft på byggepladser i Hjørring er steget markant. Det siger formanden for 3F Skagerak bygge-og anlæg, Frank Tronborg. Han vurderer, at op til ti procent af håndværkerne på byggepladserne i Hjørring komme fra Polen og Rumænien. - Når vi dukker op for at tale med dem får vi med hjælp fra en tolk at vide, at de får 70 kr i timen og det er alt for lidt, siger Frank Tronborg. Han er også utilfreds med at de ikke er dækket af en overenskomst og at de ofte lever under kummerlige kår i Danmark. De nordjyske håndværkere oplever også at flere og flere østeuropæere arbejder på byens mange byggepladser. - Det er frustrerende, da vi samtidig kan se, at flere af vores tidligere kolleger går rundt og er arbejdsløse, siger malersvend Casper Noel Zakarias.
I Hjørring kommer der flere og flere østarbejdere i byggeriet.